stanford-oval/wikipedia huggingface dataset:
Dryope (Dryopsin tytär)
Dryopen tarina > Ovidius

Ovidius puolestaan kertoo Muodonmuutoksissaan Dryopen tarinan seuraavasti. Dryope ja Iole olivat sisaruksia. Dryope oli miehensä Andraimonin rakastama ja onnellinen ensimmäisen lapsensa Amfissoksen syntymästä. Eräänä päivänä sisaret kävelivät virran rantaan. Ylänkö oli myrttien peitossa. He aikoivat kerätä kukkia muodostaakseen seppeleitä nymfien alttareille. Dryope kantoi lastaan ​​rinnallaan, kallisarvoista taakkaa, jota hän hoiti kävellessään. Veden lähellä kasvoi lootuskasvi, täynnä purppuraisia ​​kukkia. Dryope keräsi niitä ja tarjosi niitä vauvalle, ja Iole aikoi tehdä samoin, kun hän huomasi verta tippuvan kohdista, joissa hänen sisarensa oli katkaissut varret. Kasvi ei ollut mikään muu kuin nymfi Lotis, joka paettuaan takaa-ajajaa oli muuttunut tähän muotoon.
Dryope, kauhuissaan nähdessään, mitä oli tehnyt, olisi mielellään kiiruhtanut paikalta, mutta huomasi jalkansa juurtuneen maahan. Hän yritti vetää niitä pois, mutta ei voinut liikuttaa muuta kuin yläraajojaan. Hiljalleen hän muuttui puumaisemmaksi, alhaalta ylöspäin. Ahdingossa hän yritti repiä hiuksiaan, mutta huomasi kätensä olevan jo täynnä lehtiä. Vauva tunsi, että hänen äitinsä rintakehä alkoi kovettua ja maito lakkasi valumasta. Iole katseli sisarensa surullista kohtaloa, eikä voinut auttaa. Silloin Andraimon, Dryopen aviomies, lähestyi isänsä kanssa. Kun he kysyivät Dryopea, Iole osoitti heille uudesti muotoututta puuta. He syleilivät tuon vielä lämpimän puun runkoa ja antoivat suudelmansa sen lehtiin.
Nyt Dryopesta ei ollut jäljellä muuta kuin hänen kasvonsa. Hänen kyyneleensä valuivat edelleen ja putosivat hänen lehtiinsä, ja hän puhui: ”En ole syyllinen. En ansaitse tätä kohtaloa. En ole loukannut ketään. Jos puhun valheellista, tuhoutukoon lehteni kuivuudesta ja hakattakoon runkoni poltettavaksi. Ota tämä vauva ja anna se hoidettavaksi. Tuotakoon hänet usein ja hoidettakoon häntä oksieni alla ja leikkiköön hän varjossani ja, kun hän on tarpeeksi vanha puhumaan, opetetaan häntä kutsumaan minua äidiksi ja sanomaan surullisesti: 'Äitini on piilossa tämän kuoren alla.' Mutta kehota häntä olemaan varovainen joen rannoilla ja varomaan, kuinka hän poimii kukkia muistaen, että jokainen pensas, jonka hän näkee, voi olla valepuvussa oleva jumalatar. Hyvästi, rakas aviomies ja sisko ja isä. Jos säilytät rakkauden minua kohtaan, älä anna kirveen haavoittaa minua, äläkä anna eläinten purra ja repiä oksiani. Koska en voi kumartaa, kiipeä tänne ja suutele minua. Ja nosta lapseni, jotta voin suudella häntä. En voi puhua enempää, sillä jo kuori etenee niskaani ja pian peittää kasvoni. Sinun ei tarvitse sulkea silmiäni, kuori sulkee ne ilman apuasi.” Sitten huulet lakkasivat liikkumasta, ja Dryopen elämä sammui, mutta oksat huokuivat elämän lämpöä vielä jonkin aikaa pidempään.
Aiheesta muualla

Kuvia tai muita tiedostoja aiheesta Dryope Wikimedia Commonsissa
Delirium tremes

| Delirium tremes Huge L |
| --- | --- | --- |

Studioalbumin tiedot
 Julkaistu: 5. huhtikuuta 2013
 Formaatti: CD, LP, kasetti
 Tuottaja(t): Huge L
 Tyylilaji: rap
 Levy-yhtiö: Monsp Records
Muut kannet
 Vinyyliversion kansi
Listasijoitukset
  Suomen virallinen lista: 14.
Huge L:n muut julkaisut
| Mustavalo 2013 | Delirium tremes 2013 |   |
Delirium tremes on rap-artisti Huge L:n 5. huhtikuuta 2013 julkaistu albumi. Se julkaistiin Monsp Recordsin kautta CD:nä, vinyylinä ja kasettina. Albumin kasettiversio sisältää kaksi bonuskappaletta.
Albumi debytoi Suomen virallisen listan sijalla 14.
Kappaleet

Selällään – 3.28
Rospuutto – 3.58
2maailmaa – 4.08
Peukalokyyti – 4.34
Pahvilaatikko ojas – 3.32
Kaarnavene – 4.01
Musteen lopusta – 3.16
Rankempi kuin maanantai – 4.19
Kuudestoista baari – 3.57
Varaa ei oo rahaan – 3.20
Bissebongi – 3.38
Delirium tremes – 3.41
Juomasta – 4.00
Kappaleet > kasettiversion bonuskappaleet

Tuu glubille (mukana Pyhimys)
Diagnoosi 2004 (mukana Syylline)
Arvostelut

Desibeli.net:
Soundi:
Tuoreet Platat:
Dokumenttikamera

Taipuvalla varrella varustettu dokumenttikamera.
Dokumenttikamera on papereiden ja muiden asiakirjojen tai esineiden kuvaamiseen tarkoitettu digitaalinen kamera. Dokumenttikamera voi kuulua esimerkiksi opetus- tai neuvottelutilojen audiovisuaaliseen varustukseen.
Dokumenttikamerasta kuva lähetetään esimerkiksi videoprojektorille näytettäväksi. Käytössä ovat esimerkiksi DVI-, VGA-, S-video-, USB- ja RS-232-liitännät.
Laitteessa on valaisimet kuvattavan kohteen valaisemiseen. Käytössä voi olla myös ns. alavalo, joka mahdollistaa kalvojen käyttämisen piirtoheittimen tapaan. Kuva tarkennetaan automaattisesti tai tarvittaessa käsin. Kuva-alaa säädellään zoom-toiminnolla. Kameran toimintaa voidaan säätää (optimoida) joko kuvaa tai tekstiä varten. Laitteistoon voi kuulua tarkkailumonitori, josta kameran käyttäjä näkee kuva-alan sellaisena kuin se välitetään eteenpäin.
Einar Meinander

Jakob Einar Meinander (11. huhtikuuta 1873 Helsinki – 26. toukokuuta 1947 Helsinki) oli suomalainen rehtori, yliopettaja ja oppikirjojen tekijä.
Einar Meinanderin vanhemmat olivat varatuomari, kunnallisneuvosmies Konrad Meinander (1842–1884) ja Sally Maria Meinander. Hän pääsi ylioppilaaksi Helsingin ruotsalaisesta normaalilyseosta 1891 ja valmistui Helsingin yliopistosta filosofian kandidaatiksi 1901 sekä filosofian maisteriksi 1903.
Meinander oli matemaattisten aineiden opettajana eri kouluissa. Hän oli Helsingin ruotsalaisessa normaalilyseossa yliopettajana 1924–1940. Aikaisemmin hän toimi Pietarsaaren reaaliyhteiskoulun rehtorina 1904–1906 ja Läroverket för gossar och flickor -yhteiskoulun rehtorina 1905–1917.
Meinander julkaisi matematiikan oppikirjoja. Hän oli Helsingin kaupunginvaltuuston jäsenenä.
Einar Meinander oli naimisissa vuodesta 1902 Dagny Maria Schildtin (k. 1930) kanssa.
Julkaisuja

De matematiska uppgifterna för maturitetsprofven vid läroverken i Finland under åren 1874-1891: försedda med svar och lösningar. Söderström, Helsingfors 1892
Lärobok i plan trigonometri; tekijät August Ramsay, Einar Meinander. 2. painos Söderström, Helsingfors 1909, 7. painos 1959
Lärobok i aritmetik; tekijät August Ramsay, Einar Meinander. 4. painos Söderström, Helsingfors 1910, 16. painos 1957
Räknetabeller; tekijät Georg Borenius, Einar Meinander. Söderström, Helsingfors 1916, suomeksi nimellä Laskutaulukkoja; tekijät Georg Borenius, Einar Meinander, Uno Saxén.  Söderström & C:o, Helsinki 1916
Lärobok i stenografi enligt Gabelsbergers system; tekijät Aug. Fabritius, Einar Meinander. Föreningen Gabelsberger, Helsingfors 1925
Don Duguid

Donald G. "Don" Duguid (s. 25. tammikuuta 1935) on kanadalainen curlingpelaaja. Hän kuului joukkueisiin, jotka voittivat Brier-kilpailunselvennä vuosina 1965, 1970 ja 1971 sekä maailmanmestaruuden vuosina 1970 ja 1971.
Duguid kelpuutettiin Canada Sports Hall of Fameen vuonna 1991.
Duguid on toiminut kommentaattorina vielä 2000-luvulla.
Diana Dors

Diana Dors elokuvassa Jumalaton vaimo.
Diana Dors (oik. Diana Mary Fluck; 23. lokakuuta 1931 Swindon, Englanti – 4. toukokuuta 1984 Windsor, Englanti) oli englantilainen näyttelijä.
Diana Dorsia kutsuttiin lempinimellä ”Englannin Marilyn”. Hänen tunnetuimpia elokuviaan ovat muun muassa Parempikin päivä koittaa (The Weak and the Wicked, 1953), Toiveitten laitakatu (A Kid for Two Farthings, 1955), Villit tyttäreni (As Long As They're Happy, 1955), Jumalaton vaimo (The Unholy Wife, 1957) ja Hyväilysi kosketus (Deep End, 1970).
Diana Dors oli elämänsä aikana kolme kertaa naimisissa. Hänellä oli myös kolme lasta. Hän kuoli syöpään 52-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Diana Dors Internet Movie Databasessa. (englanniksi)
Diana Dors NNDB:ssä (englanniksi)
Diana Dors - Diana Dors Memorial Homepage (Arkistoitu – Internet Archive) (englanniksi)
Diana Dors - Screen Online (englanniksi)
Einar Malmström

Metsänvartija Hugo Svartbäck ja metsäneuvos Einar Malmström (oikealla), 1960
Einar Ernfrid Malmström  (29. lokakuuta 1900 Sipoo – 7. kesäkuuta 1985 Helsinki) oli suomalainen metsänhoitaja, virkamies ja järjestöjohtaja, joka sai metsäneuvoksen arvonimen.
Malmströmin vanhemmat olivat maanviljelijä Magnus Malmström ja Hilma Less ja puoliso vuodesta 1929 Bertha Häggman. Malmström tuli ylioppilaaksi Borgå lyceumista 1921 ja valmistui metsänhoitajaksi Helsingin yliopistosta 1924. Hän oli Förening för Skogskulturin, vuodesta 1929 Centralskogssällskapet Förening för Skogskultur, metsänhoitaja 1926–1929, Borgå-Sibbo privata skogsrevirin metsänhoitaja 1930–1941, Helsingin metsähoitolautakunnan metsänhoitaja 1941–1942 ja Centralskogssällskapet Förening för Skogskulturin, vuodesta 1947 Centralskogssällskapet Skogskultur, toimitusjohtaja 1942–1966. Malmström oli myös Uudenmaan toisen työvoimapiirin apulaispiiripäällikkö 1942–1944 ja Skogsbruketin päätoimittaja 1942–1966 ja hänellä oli useita metsäalan ja muita luottamus- ja asiantuntijatehtäviä. Metsäneuvoksen arvonimen Malmström sai 1954. Taiteilija Dagmar Wallensköld-Lindeman maalasi hänen muotokuvansa 1966.
Aiheesta muualla

Tiina Hemminki: Einar Malmström Biografiasampo.
Don Drysdale

Don Drysdale vuonna 1961.
Donald Scott ”Don” Drysdale (23. heinäkuuta 1936 – 3. heinäkuuta 1993) oli yhdysvaltalainen baseballsyöttäjä. Hän pelasi Major League -tasolla vuosina 1956–1969 seuranaan Brooklyn/Los Angeles Dodgers.
Drysdale voitti vuoden 1962 Cy Young -palkinnon. Hän oli kolminkertainen National Leaguen kuukauden pelaaja, osallistui useisiin All-Star-otteluihin ja pääsi vuonna 1984 Baseball Hall of Fameen. Hänen pelinumeronsa 53 on jäädytetty.
Peliuralta vetäydyttyään Drysdale työskenteli selostajana, kunnes menehtyi sydänkohtaukseen hotellihuoneessaan Québecin Montréalissa 56-vuotiaana. Ensimmäisestä vaimostaan Gingeristä erottuaan hän oli ollut naimisissa koripalloilija Ann Meyersin kanssa, joka jäi leskeksi.
Dokumentti (täsmennyssivu)

Dokumentti voi tarkoittaa seuraavia asioita:
dokumentti, asiakirja
dokumentti, dokumenttielokuvan tai radiodokumentin lyhyempi nimitys
Dokumentti, Juice Leskisen sooloalbumi vuodelta 1981
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dokumentti”, voi hakea sivunnimihaulla, laajalla sivunnimihaulla tai tekstihaulla.
Eagle Air

Eagle Air voi viitata seuraaviin lentoyhtiöihin
Eagle Air (Islanti) (ICAO-koodi FEI)
Eagle Air (Sierra Leone) (ICAO-koodi EGR)
Eagle Air (Tansania) (ICAO-koodi EFL
Eagle Air (Uganda) (ICAO-koodi EGU)
Eagle Airways (ICAO-koodi EAG)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eagle Air”, voi hakea sivunnimihaulla, laajalla sivunnimihaulla tai tekstihaulla.
Dryopteris arguta

| Dryopteris arguta |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Alvejuurikasvit Dryopteridaceae
Suku::  Alvejuuret Dryopteris
Laji::  arguta
Kaksiosainen nimi
 Dryopteris arguta  (Kaulf.) Watt 
Katso myös
   Dryopteris arguta Wikispeciesissä   Dryopteris arguta Commonsissa 
Infobox OKNimi-testi OK: 
Dryopteris arguta on alvejuurikasvien heimoon ja alvejuurien sukuun kuuluva kasvilaji, jolla ei ole suomenkielistä nimeä.
Ulkonäkö ja koko

Dryopteris arguta on muodoltaan melko vaihteleva. Lehdet ovat ainavihantia, 25–90 senttimetriä pitkiä ja 8–30 senttimetriä leveitä. Lehtiruoti on pituudeltaan noin neljännes tai kolmannes lehden pituudesta; alapinta, joskus yläpintakin on peitetty vaaleanruskeilla suomuilla. Toisinaan lehdykät ulkonevat kulmassa lehtiruodista aiheuttaen lehdelle suipon ja pörröisen ulkonäön; hammaslaitaisten lehdyköiden kärjissä voi olla vihneitä. Itiöpesäkkeistöt sijaitsevat suunnilleen keskiruodin ja lehdykänreunan puolivälissä. Ohuet, koverat indusiat ovat tiheästi järjestäytyneitä ja peittävät itiöpesäkkeet lähes kokonaan.
Kromosomiluku on 2n = 82.
Levinneisyys

Dryopteris arguta -lajia esiintyy läntisessä Pohjois-Amerikassa rannikkoalueilla ja vuorilla 0–1800 metrin korkeudessa Kanadan Brittiläisestä Kolumbiasta Yhdysvaltain Kaliforniaan ja Arizonaan, jossa siitä käytetään epävirallista englanninkielistä nimeä Coastal Woodfern.
Elinympäristö

Laji kasvaa monenlaisissa elinympäristöissä, esimerkiksi Kalifornian ikivihreissä sekametsissä, Kalifornian tammimetsissä (chaparral) ja Kalifornian tasaisen ja mäkisen maan varjoisilla rinteillä. Jotkut lajin elinympäristöt ovat osa välimerellistä kasvillisuusvyöhykettä.
Dryopteris arguta
Kerrannaislehden alapinta
Käännös suomeksi
Don Dunphy

Don Dunphy (5. heinäkuuta 1908 New York, New York – 22. heinäkuuta 1998) oli yhdysvaltalainen nyrkkeilyyn erikoistunut urheiluselostaja.
Uransa alkuvaiheessa Dunphy selosti eri urheilulajeja, kuten baseballia, koripalloa ja yleisurheilua, mutta keskittyi myöhemmin nyrkkeilyyn ja hänestä tulikin eräs ensimmäisistä yhteen lajiin erikoistuneista urheiluselostajista. Kaikkiaan uransa aikana Dunphy ehti selostaa yli 2 000 ottelua, joista mestaruusotteluita oli 200. Otteluiden joukossa olivat muun muassa kaikki kolme Joe Frazierin ja Muhammed Alin kohtaamista.
Don Dunphy nimettiin American Sportscasters Hall of Fameen vuonna 1984 ja Radio Hall of Fameen vuonna 1988.
Aiheesta muualla

Muistokirjoitus New York Timesissa (englanniksi)
Anna Kaitila

| Anna Kaitila> Henkilötiedot |
| --- | --- |
Koko nimi:  Anna Augusta Helena Kaitila,  o.s. Forsgren
Syntynyt: 12. heinäkuuta 1876 Korpilahti
Kuollut: 17. marraskuuta 1959 (83 vuotta) Orimattila
Kansalaisuus:  Suomi
Ammatti:  opettaja, kirjailija ja runoilija
Puoliso:  Teuvo Kaitila
Kirjailija
Äidinkieli: suomi
Tuotannon kieli: suomi
Aiheesta muualla
Löydä lisää kirjailijoitaKirjallisuuden teemasivulta
Anna Augusta Helena Kaitila,  o.s. Forsgren (12. heinäkuuta 1876 Korpilahti   – 17. marraskuuta 1959 Orimattila ) oli suomalainen opettaja ja kirjailija.
Henkilöhistoria

Kaitilan vanhemmat olivat kanttori-urkuri Viktor Teodor Forsgrén ja Edla Augusta Silfvenius ja puoliso vuodesta 1902 Teuvo Kaitila. Anna Kaitila toimi kansakoulunopettajana 1895–1904 ja oli viimeksi opettajana Orimattilan Kaitalassa 1900–1904. Hän oli Orimattilan kunnanvaltuuston jäsen 1933–1957 ja toimi Helsingin Sanomien ja Etelä-Suomen Sanomien paikallisena avustajana. Hän avusti pitkään myös Nuori Suomi -albumia.
Kaitila oli Orimattilan Marttayhdistyksen puheenjohtajana yli 50 vuotta. Hän toimi aktiivisesti Kansallisessa Edistyspuolueessa ja oli muun muassa puolueen kansanedustajaehdokkaana.
Teoksia

Viertolan tuvassa. Raittiuden Ystävien vuorokeskusteluja n:o 15.  Raittiuden ystävät, Helsinki 1906
Valkeus voittaa. Raittiuden Ystävien vuorokeskusteluja n:o 16.  Raittiuden ystävät, Helsinki 1906
Sohvi-emännän tuvassa. Marttayhdistyksen kirjasia.   Helsinki 1908
Iltapakina Honkalassa. Huviohjelmien avuksi n:o 14.  Karisto 1910
Kotitoimia : vuoropuhelu, kirjoittanut A. K. Marttayhdistyksen kirjasia.   Helsinki 1910
Perintö : 3-näytöksinen näytelmä. Raittiuden ystävien näytelmiä n:o 5.   Raittiuden ystävät, Helsinki 1917
Kevään koittaessa : kaksiosainen raittiusnäytelmä.   Edistysseurain kustannus, Helsinki 1919
Korpivuoren komeroista : kolmiosainen lastenkeskustelu. Lasten sarja 22.   Kotikasvatusyhdistys, Helsinki 1923
Orimattilan Marttayhdistys 1906–1936.   Lahti 1936
Vaali lieden valkeata : vuorokeskustelu.   Pellervo-seura, Helsinki 1937
Valitut runot, koonnut ja toimittanut Aarne Rahunen.    Pellervo-seura, Helsinki 1946
David Kaše

| David Kaše |
| --- | --- |

Henkilötiedot
Syntynyt: 28. tammikuuta 1997 (ikä 27) Kadaň, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  77 kg
Seura
Seura:  HC Litvínov
Sarja:  Tipsport Extraliga
Pelaajaura
Pääsarjaura:  2015–
Aik. seurat:  Piráti Chomutov (Tšekki2/ČEL) SK Kadaň (Tšekki2) Mora IK (SHL) HC Karlovy Vary (ČEL) Philadelphia Flyers (NHL) Lehigh Valley Phantoms (AHL) HC Sparta Praha (ČEL)
NHL-varaus:  128. varaus, 2015 Philadelphia Flyers
KHL-varaus:  129. varaus, 2014 Avtomobilist Jekaterinburg
David Kaše (s. 28. tammikuuta 1997 Kadaň, Tšekki) on tšekkiläinen jääkiekkoilija, joka pelaa Tšekin Extraliga-joukkue HC Litvínovissa. Kaše on pelipaikaltaan oikea laitahyökkääjä, mutta hän osaa pelata myös keskellä.
Ura > Maajoukkueura

| Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2014 | jääkiekko |  |
Kaše pelasi alle 20-vuotiaiden MM-kilpailuissa vuosina 2015, 2016 ja 2017. Ensimmäisessä turnauksessa hän jakoi Tšekin sisäisen tehotilaston voiton Jan Košťálekin kanssa lukemalla +3. Kaše valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2017 turnauksessa hän toimi Tšekin varakapteenina. Valmennus valitsi Kašen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi.
Kaše pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Jälkimmäisessä turnauksessa hän toimi Tšekin kapteenina. Kaše jakoi tehoilla 2+3=5 joukkueen sisäisen pistepörssin voiton Pavel Zachan ja Michael Špačekin kanssa. Hän jakoi myös Tšekin sisäisen tehotilaston voiton Špačekin kanssa lukemalla +3. Valmennus valitsi Kašen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi. Kaše pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän toimi joukkueensa kapteenina ja johdatti Tšekin hopeaan. Kaše pelasi myös World U-17 Hockey Challengessa tammikuussa 2014, jolloin hän oli Tšekin paras pistemies ja maalintekijä tehoilla 4+2=6. Yhteensä Kaše on pelannut 39 nuorten ja 54 poikien maaottelua.
Tšekin A-maajoukkueessa Kaše on pelannut seitsemän ottelua tehden kaksi maalia. Hän teki A-maajoukkuedebyyttinsä 23. elokuuta 2017 Třinecissä pelatussa harjoitusottelussa Slovakiaa vastaan. Kaše merkittiin heti Tšekin ykkösketjun oikeaan laitaan Radan Lencin ja Pavel Musilin viereen. Ensimmäisen A-maajoukkuemaalinsa hän teki Euro Hockey Challengessa 13. huhtikuuta 2018 Amiensissa Ranskaa vastaan.
Pelityyli

The Sports Forecaster -sivuston mukaan Kaše on monipuolinen kahden suunnan hyökkääjä, joka pelaa rauhallisesti kiekon kanssa ja voittaa paljon aloituksia. Hän kykenee pelaamaan sekä keskellä että laidassa. Kaše ei kuitenkaan ole kovin isokokoinen ja hänen tulisi ulosmitata potentiaalinsa tulosyksikössä sekä todistaa kykenevänsä pelaamaan isoja vastustajia vastaan. Sivuston mukaan Kaše etsii vielä paikkaansa huipputasolla.
Muuta

Kašen isoveli Ondřej on myös jääkiekkoilija. Veljesten isä Robert Kaše on entinen Tšekin ja Saksan alempien jääkiekkosarjojen hyökkääjä, joka on myöhemmin toiminut päävalmentajana Tšekin 1. ligassa ja apuvalmentajana Extraligassa.
Don Dokken

| Don Dokken |
| --- | --- |
 Don Dokken vuonna 2008.
Henkilötiedot
Koko nimi:  Donald Maynard Dokken
Syntynyt: 29. kesäkuuta 1953 (ikä 71) Los Angeles, Yhdysvallat
Ammatti:  muusikko,
Muusikko
Tyylilajit:  glam metal,
Soittimet:  laulaja
Yhtyeet:  Dokken
Levy-yhtiöt:  Elektra Records 
Aiheesta muualla
www.dondokken.com
  [ Muokkaa Wikidatassa ] [ ohje ]  
Don Dokken (s. 29. kesäkuuta 1953 Los Angeles, Yhdysvallat) on yhdysvaltalainen laulaja, joka tunnetaan parhaiten perustamastaan glam metal -yhtyeestä Dokken.
Don Dokken ja George Lynch perustivat yhtyeen Dokken vuonna 1977. Ensimmäinen levy Breakin’ The Chains julkaistiin ensin Euroopassa Don Dokkenin soololevynä, ja vasta uusintapainos ilmestyi yhtyeen Dokken nimellä. dybyytin jälkeen hän on julkaissut 13 levyä yhtyeen kanssa.
Don Dokken on julkaissut kaksi soololevyä Up From The Ashes vuonna 1990 ja Solitary vuonna 2008.
Aiheesta muualla

/ Dokkenin kotisivut
Dead Rising (pelisarja)

| Dead Rising |
| --- | --- |
Kehittäjä:  Capcom
Julkaisija:  Capcom
Lajityyppi:  selviytymiskauhupeli
Ensijulkaisu:  Dead Rising (2006)
Viimeisin julkaisu:  Dead Rising 4 (2017)
Aiheesta muualla
MobyGames
Lisää peliartikkeleitaVideopelien teemasivulla
Pelisarjan ensimmäinen osa E3-messuilla vuonna 2006.
Dead Rising on Capcomin selviytymiskauhupelisarja. Sarjan ensimmäisessä pelissä päähahmo on Frank West ja tapahtumat sijoittuvat Willametten kaupunkiin.
Sarjan uusin osa Dead Rising 4 on julkaistu Steam-palvelussa 14. maaliskuuta 2017.
Sarjan ensimmäinen osa on kehitetty Japanissa, mutta muita osia on kehittänyt Capcom Vancouver.
Pelit

Dead Rising (2006)
Dead Rising 2 (2010)
Dead Rising 2: Case Zero
Dead Rising 2: Case West
Dead Rising 3 (2013)
Dead Rising 4 (2017)
Pelit > Uusintajulkaisut

Dead Rising: Chop Till You Drop (2009)
Dead Rising 2: Off the Record (2011)
Pelit > Mobiilipelit

Dead Rising Mobile (2010)
Elokuvat

Dead Rising: Watchtower (2015)
Dead Rising: Endgame (2016)
Aiheesta muualla

Pelisarja MobyGamesissä (englanniksi)
Douglass Cadwallader

| Mitalit> Maa:  Yhdysvallat.Miesten golf. Olympialaiset  | Mitalit> Maa:  Yhdysvallat.Miesten golf. Olympialaiset  | Mitalit> Maa:  Yhdysvallat.Miesten golf. Olympialaiset  | Maa:  Yhdysvallat> Miesten golf. |
| --- | --- | --- | --- |
|  Pronssia | St. Louis 1904 | joukkuekilpailu |  |
Douglass Pope ("Doug") Cadwallader (29. tammikuuta 1884 Illinois – 7. helmikuuta 1971 Minneapolis, Minnesota) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja sai siellä pronssia joukkuekilpailussa United States Golf Associationin jäsenenä.
Eileen Herlie

Eileen Herlie, oikeasti Herlihy (8. maaliskuuta 1918 – 8. lokakuuta 2008) oli skotlantilainen näyttelijä.
Herlie syntyi Glasgow’ssa katoliselle isälle ja protestanttiselle äidille. Hän tuli tunnetuksi näyttämöltä; varsinkin arvostettu oli rooli Hamletin äitinä Gertrudina. Hän esitti saman osan myös Laurence Olivierin elokuvassa Hamlet vuonna 1948.
Herlien uran painopiste pysyi teatterissa, ja hän esiintyi mm. Thornton Wilderin näytelmässä The Matchmaker (1955) sekä Bob Merrillin musikaalissa Take Me Along (1959). Hän sai vuonna 1976 televisioroolin sarjassa All My Children, ja hänet nähtiin vuonna 2000 sarjassa One Life to Live.
Herlie oli vuonna 1960 ehdolla Tony- ja neljänä peräkkäisenä vuotena 1983–1986 Emmy-palkinnon saajaksi. Hänellä oli sisarukset Geraldine (1924–1982) ja Catherine (1926–2000).